Diari Oficial de la Generalitat Valenciana


Sumari del DOGV 9439, del 30-09-2022 (2022/8926)

DECRET 131/2022, de 30 de setembre, del Consell, d'aprovació de l'oferta d'ocupació pública de l'entitat Ferrocarrils de la Generalitat Valenciana, corresponent a l'exercici 2022.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9439

Data del DOGV
:   30-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8926


Data del document
:   30-09-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Decret

Descriptors 

:   * Conselleria de Política Territorial, Obres Públiques i Mobilitat
    * Ferrocarrils de la Generalitat Valenciana
    * concurs administratiu

DECRET 131/2022, de 30 de setembre, del Consell, d'aprovació de l'oferta d'ocupació pública de l'entitat Ferrocarrils de la Generalitat Valenciana, corresponent a l'exercici 2022. [2022/8926]  
L'article 7.3 de la Llei 4/2021, de 16 d'abril, de la Funció Pública Valenciana, estableix que entre les competències del Consell es troba la de «aprovar l'oferta d'ocupació pública (?/?) dels organismes públics de la Generalitat a què es refereix l'article 2.3.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions».  
Ferrocarrils de la Generalitat Valenciana (FGV), d'acord amb l'article primer del seu Estatut (Decret 144/1986, de 24 de novembre, del Consell de la Generalitat Valenciana, pel qual s'aprova l'Estatut de l'entitat Ferrocarrils de la Generalitat Valenciana) es constitueix com «?una entitat pública empresarial, amb personalitat jurídica pròpia i independent de la personalitat jurídica de la Generalitat, subjecta a l'ordenament jurídic privat?»  
Sobre la base de la seua consideració d'entitat pública empresarial, FGV queda expressament enquadrada dins del que l'esmentada Llei 1/2015 denomina «Organismes públics», en el seu article 2.3.a i, per tant, l'aprovació de la seua oferta d'ocupació pública és competència del Consell.  
El Consell d'administració d'FGV, en sessió celebrada el passat 27 de juny de 2022, va aprovar l'oferta d'ocupació pública de l'entitat corresponent a l'exercici 2022.  
La Direcció General de Pressupostos de la Conselleria d'Hisenda i Model Econòmic, per part seua, ha emés informe favorable a l'esmentada oferta d'ocupació pública d'FGV, en data 16 de setembre de 2022.  
  
Jurídicament FGV compta amb personalitat pròpia, independent de la de la Generalitat i està subjecta a l'ordenament jurídic privat. Les condicions de treball es regulen per la legislació laboral i pel XIII Conveni Col·lectiu Interprovincial d'FGV (DOGV núm. 8675/12.11.2019 [2019/10391]). Tots els seus llocs de treball són de naturalesa laboral i no existeix personal funcionari públic. La classificació professional, regulada en el conveni, contempla 4 grups professionals: direcció, tècnics i tècniques, oficials i oficiales, i operaris i operàries.  
  
D'altra banda, el marc jurídic pressupostari de l'oferta està constituït pel que es disposa en l'article 20 de la Llei 22/2021, de 28 de desembre, de Pressupostos Generals de l'Estat per a l'any 2022 i en l'article 36 de la Llei 8/2021, de 30 de desembre, de pressupostos de la Generalitat per a l'exercici 2022. Resulten igualment d'aplicació els articles 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic i 55 de la Llei 4/2021, de 16 d'abril, de la Generalitat, de la funció pública valenciana.  
  
L'oferta que s'aprova està referida exclusivament a llocs de treball de naturalesa laboral la gestió de la qual té atribuïda la Direcció-Gerència de l'entitat Ferrocarrils de la Generalitat Valenciana (FGV) i corresponen als seus centres de treball d'Alacant i de València.  
Totes les places que conté corresponen a llocs de treball dotats pressupostàriament i inclosos en la relació de llocs de treball, que es troben actualment vacants o que estan sent exercits de manera interina o temporal.  
L'oferta respecta els límits establits per la normativa anteriorment citada sobre la incorporació de nou personal. En relació amb la taxa de reposició d'efectius, Ferrocarrils de la Generalitat Valenciana (FGV) s'enquadra entre els sectors considerats prioritaris pel punt 3 de l'Article 20 de la Llei 22/2021, de 28 de desembre, de pressupostos generals de l'Estat per a l'any 2022 i li és aplicable per al present exercici una taxa del 120 %.  
Les places oferides són un total de 64, totes les quals corresponen al torn lliure de cobertura que, al seu torn, es desglossa en un torn lliure general i un torn lliure per a persones amb discapacitat o diversitat funcional, que dona compliment a les previsions de l'article 64 de la Llei 4/2021, de 16 d'abril, de la Generalitat, de la funció pública valenciana.  
Per tot això, en execució de les atribucions previstes en l'article 7.3 de la Llei 4/2021, de 16 d'abril, de la Generalitat, de la funció pública valenciana, i de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera de Política Territorial, Obres Públiques i Mobilitat, i amb la deliberació prèvia del Consell, en la reunió de 30 de setembre de 2022:  
  
  
  
DECRETE  
  
Article 1. De l'oferta d'ocupació pública  
Aprovar l'oferta d'ocupació pública de Ferrocarrils de la Generalitat Valenciana corresponent a 2022, que ascendeix a un total de 64 places, totes elles corresponents a llocs de treball inclosos en la relació de llocs de treball d'FGV i computats en la massa salarial.  
  
Article 2. Contingut de l'oferta  
1. Aquesta oferta d'ocupació pública conté places corresponents a llocs de treball que estan dotats pressupostàriament i inclosos en les relacions de llocs de treball aprovades. Aquests llocs es troben vacants o es troben exercits de manera interina o temporal.  
2. Les places a què es refereix l'apartat anterior ascendeixen a un total de 64 i són les que s'indiquen en l'annex d'aquest decret, amb especificació del grup professional, així com del nombre de llocs de l'oferta compresos en cada apartat.  
3. S'estableix un únic torn lliure, desglossat en un torn lliure general i un altre per a persones amb diversitat funcional, per no procedir torn de promoció interna en l'oferta, en estar aquest mecanisme regulat en la normativa laboral d'FGV i seguir un procés independent.  
  
Article 3. Convocatòries  
Els processos selectius derivats d'aquesta oferta d'ocupació pública es desenvoluparan en el termini màxim establit legalment per a l'execució de les ofertes.  
  
Article 4. Reserva per a persones amb diversitat funcional  
Es reserva un 10,93 % dels llocs a persones amb discapacitat o diversitat funcional conforme a l'article 64 de la Llei 4/2021, de 16 d'abril, de la Generalitat, de la Funció Pública Valenciana.  
  
  
DISPOSICIONS FINALS  
  
Primera. Desenvolupament  
Es faculta a la persona titular de la Direcció-Gerència d'FGV perquè realitze quantes actuacions siguen precises per a complir i executar aquest acord.  
  
Segona. Efectes  
Aquest decret tindrà efectes l'endemà de la publicació en el Diari Oficial de la Generalitat Valenciana.  
  
València, 30 de setembre de 2022  
  
El president de la Generalitat  
XIMO PUIG I FERRER  
  
La consellera de Política Territorial,   
Obres Públiques i Mobilidad  
REBECA MARIOLA TORRÓ SOLER  
Annex  
Relació de places oferides  
  
Identificació/tipus de lloc Torn lliure general Torn lliure discapacitat   
o diversitat funcional\* Total  
Oficial o oficiala d'ofici de taller, València (Grup Professional Oficials) 6 6  
Maquinista, València (Grup Professional Oficials) 9 9  
Maquinista, Alacant (Grup Professional Oficials) 1 1  
Cap de Circulació, València (Grup Professional Oficials) 10 10  
Cap de Circulació, Alacant (Grup Professional Oficials) 1 1  
Agent d'Estacions, València (Grup Professional Operaris) 22 7 29  
Agent d'Estacions, Alacant (Grup Professional Operaris) 3 3  
Regulador o reguladora del lloc de comandament, València (Grup Professional Oficials) 5 5  
 64  
  
  
  
  
\* \* \* \* \*  
  
Anexo  
Relación de plazas ofrecidas  
  
Identificación/tipo de lugar Turno libre  
 general Turno libre discapacidad  
 o diversidad funcional\* Total  
Oficial u oficiala de oficio de taller, València (Grupo Profesional Oficiales) 6 6  
Maquinista, València (Grupo Profesional Oficiales) 9 9  
Maquinista, Alacant (Grupo Profesional Oficiales) 1 1  
Jefe o jefa de Circulación, València (Grupo Profesional Oficiales) 10 10  
Jefe o jefa de Circulación, Alacant (Grupo Profesional Oficiales) 1 1  
Agente de Estaciones, València (Grupo Profesional Operarios) 22 7 29  
Agente de Estaciones, Alacant (Grupo Profesional Operarios) 3 3  
Regulador o reguladora lugar de mando, València (Grupo Profesional Oficiales) 5 5  
 64